Întâlnirea Grupului inter-instituţional pentru pregătirea şi implementarea noului Cod Civil 
Data: 02 iunie 2011
Loc de desfăşurare – sediul Consiliului Superior al Magistraturii

Participanţi:

Cristi Danileţ– membru al Consiliului Superior al Magistraturii  cu activitate permanentă;

Dragoş Dumitru – director adjunct al Institutului Naţional al Magistraturii; 

Ruxandra Ana - Institutul Naţional al Magistraturii; 

Cristiana Crăciunescu – director al Şcolii Naţionale de Grefieri;
procuror Florenţa Baltă – Parchetul de pe lângă Înalta Curte de Casaţie şi Justiţie;
Gabriel Tănăsescu – secretar general, Ministerul Justiţiei;
Alina Rădoi -  Ministerul Justiţiei;
Andreea Uzlău - Direcţia legislaţie, documentare şi contencios a Consiliului Superior al Magistraturii;

Corina Voicu – Direcţia legislaţie, documentare şi contencios a Consiliului Superior al Magistraturii;

Domnul Traian Briciu – director executiv al Institutului Naţional pentru Pregătirea şi Perfecţionarea Avocaţilor; 

prof. univ. dr. Augustin Fuerea – Institutul Notarial Român;
Laura Ştefan – Societatea Academică Română;
Marius Grafcenco – preşedinte al Uniunii Naţionale a Executorilor din România;
Beldea Virginia – Uniunea Naţională a Notarilor Publici din România;
Ramona Cherciu – expert al Institutului Român de Training;

Andrei Săvescu – coordonator Juridice.ro;
Oana Poenaru – LideriJust;
Diana Constantinescu – LideriJust;
Bogdan Manolea – Societatea pentru Justiţie;
Georgiana Iorgulescu – director al centrului de Resurse Juridice;
Marius Radu – director al Centrului Naţional de Pregătire şi Perfecţionare a Executorilor Judecătoreşti.
Probleme ridicate în timpul discuţiilor:

· Ca urmare a promulgării de către preşedinte a legii de punere în aplicare a noului Cod Civil s-a constituit la nivelul CSM un grup de lucru destinat luării măsurilor pentru punerea în practică a acestuia, sens în care s-a decis invitarea tuturor reprezentanţilor instituţiilor implicate în procesul de punere în aplicare noului Cod Civil. Scopul întâlnirii este determinarea resurselor necesare procesului de implementare a noului Cod Civil şi a altor instituţii care ar trebui implicate în acest proces, punerea în comun a materialelor disponibile legate de noul Cod Civil şi punerea la dispoziţia publicului şi a instituţiilor interesate a noului Cod Civil, comentat şi adnotat. În acest mod se poate asigura o aplicare corectă a noului cod de la început şi crearea unei jurisprudenţe unitare.
-   Trebuie constituite rapid forme de training pentru toţi actorii implicaţi în aplicarea noului Cod Civil, în special magistraţi, unele dintre formele cele mai eficiente fiind web-inariile şi platformele de e-learning, datorită costurilor reduse şi a implicării unei mase mari de participanţi.
-    Institutul Naţional al Magistraturii a pregătit deja un program de 16 seminarii ce urmează a se desfăşura pe curţile de apel,  dar vor putea participa la ele doar cate 30 de magistraţi, astfel încât până în octombrie vor putea fi aproximativ 500 de magistraţi formaţi. Se urmăreşte crearea unui material care să releve modificările introduse prin noul cod civil, în vederea unei asimilări uşoare a acestuia de către magistraţi. Deşi numărul seminarilor prevăzute este insuficient INM nu dispune de capacităţi de formare mai mari.
-   Trebuie întărită colaborarea cu alte instituţii care dispun de capacităţi de organizare şi desfăşurare a cursurilor de formare.

-   Ministerul Justiţiei a precizat că este prioritar a se stabili un calendar de punere în aplicare a măsurilor de implementare a noului cod şi reorganizarea secţiilor comerciale. În acest sens se propune schimbarea denumirii secţiilor sau constituirea acestora în complete noi.
-   Noul Cod Civil trebuie republicat, pentru a putea fi asimilat uşor şi aplicat corect de la început.

-  Comentariile, adnotările şi orice materiale scrise ori înregistrate audio sau video, după caz, în legătură cu noul Cod Civil, pe care participanţii la întâlnire le deţin, le vor pune la dispoziţia CSM în vederea postării acestora pe site-te, accesibil şi persoanelor din afara ţării, în regim de licenţă deschisă. De asemenea, pentru evitarea problemelor legate de drepturile de autor, se vor posta link-uri către manuale, cursuri, articole, etc. acolo unde este necesar.
-   Se vor face demersuri în vederea postării de comentarii, conexiuni cu instituţii din vechiul cod civil, adnotări şi explicaţii chiar de către persoanele care au redactat textele din noul Cod Civil, sens în care se va lua legătura şi cu Universitatea Bucureşti.   
-   Postarea noului Cod Civil comentat şi adnotat pe site-ul CSM va reprezenta o minimă interpretare, un ghid în înţelegerea noului cod, fără a respinge alte opinii legate de interpretarea acestuia, nici o analiză exhaustivă a noului Cod Civil. 
-   Ţinând seama că o parte dintre participanţi au stabilite o serie de conferinţe, seminarii şi cursuri în legătură cu dispoziţii din noul cod civil care privesc activitatea acestora, urmează a se comunica între aceştia locul şi datele de desfăşurare a evenimentelor, astfel încât să aibă acces la ele cât mai multe persoane. Acestea vor fi înregistrate în orice modalitate posibilă şi transmise CSM – ului. 
-    Preşedinţii curţilor de apel vor lua măsuri pentru organizarea de conferinţe şi seminarii pentru implementarea noului Cod Civil cu participarea tuturor magistraţilor din circumscripţie.  

Întocmit,
Consilier Butnariu N. Eugen

